Pealkiri on salapärase hõnguga, tegelikult lugu oli lihtne ja mõnevõrra tüüpiline. Käisin eile üle hulga aja Epu poes. Tahtsin näha, kas seal on uut ja huvitavat lõnga. Nagu alati, oli seal kudujate seltskond koos ja mõned ostjad ka. Ühe (potentsiaalse) ostja nägu tundus tuttav, sain aru, et ta on Ravelrylane. Küsisin kohe, kas ta on Ravelrys. Vastus oli jaatav ja selgus, et minugi nägu on talle tuttav. Rääkisime natuke lõngast, kudumisest ja muidugi sellest, kui  väike on Eesti (aga mul on olnud ka välismaa Ravelrylastega selliseid kohtumisi). Lõngast: minu jaoks oli tore näha Indiecita alpakat mõistliku hinnaga alla 50 kr, uutest lõngadest oli Järbo peenike (600 m/100 g) ja jämedam (300 m /100g). Peenike sobib hästi pitsiks. Lihtsad ja elegantsed värvid: valge, helehall, tumehall ja must. Soome kudumissõpradelt olen kuulnud, et seda valget saab väga edukalt värvida.